दो किलो घी बेचा, आधा किलो कम तौला
नापतौल विभाग की कार्रवाई नहीं होने से शहर के कुछ दुकानों पर अभी भी तौलकांटों में गड़बड़ी नहीं थमी है। बुधवार को एक दुकानदार ने ऐसी कलाकारी की कि दो किलो की जगह 1.430 किलो घी थमा दिया। ग्राहक ने घर जाकर घी तौला तो कम निकला। उनसे दुकान पर जाकर विरोध किया। हंगामा होता देख दुकानदार ने घी वापस लेकर रुपए लौटा दिए। इधर, नापतौल विभाग ने कोई कार्रवाई नहीं की।
भास्कर हेल्पलाइन को बुधवार सुबह उपभोक्ता से यह शिकायत मिली। बुधवारा बाजार की एक दुकान पर ग्राहक के साथ भास्कर टीम घी खरीदने पहुंची। एक किलो घी खरीदा। इस दौरान दुकान के कांटे पर एक किलो घी तौला। दूसरे कांटे पर घी का वजन कम निकला। उपभोक्ता शिवनारायण नागदे ने दुकानदार ललित भंडारी से कहा मैंने ये एक-एक किलो के दो घी के पैकेट लिए थे। एक पैकेट में ढाई सौ ग्राम, दूसरे में तीन सौ ग्राम कम पाया। अभी तो पैकेट भी नहीं खोले। दुकानदार ने गलती मानते हुए कहा- हो सकता है तौल में गड़बड़ी हुई हो। उपभोक्ता ने कहा अब आपसे घी नहीं लेना, रुपए वापस दे दो। दुकानदार ने रुपए वापस दे दिए।
तौल से पहले ग्राहक यह सावधानी बरतें
तुलवाने से पहले बाट हटाकर तराजू की जांच कर लें। फिर तराजू पर बाट रखवाकर जांच लें। बाटों को हाथों में लेकर जांच लें। परंपरागत तराजू के निचले हिस्से में लगे लोहे के हुक को देख लें कि वह तिरछा तो नहीं है।
शंका हो तो सामग्री खरीदकर किसी अन्य स्थान पर तौल करा लें। कम हो तो शिकायत करें। सामान का पक्का बिल जरूर लें। कम तौलने वालों पर कार्रवाई के लिए जरूरी है।
यहां करें शिकायत
ऐसे कर रहे गड़बड़ी
नापतौल निरीक्षक पंकज कनोडिया
9826430529
07332223944
नियंत्रक नापतौल मप्र भोपाल कार्यालय 07552551021
ईमेल- cwmbho@mp.nic.in
भास्कर हेल्पलाइन 9827326927
दुकानदार ने ग्राहक के सामने ही घी कम तौल दिया। जबकि वजन एक किलो दिखा रहा था। एक-एक किलो के दो पैकेट दूसरी जगह तौलाए तो वजन 1.430 किलो निकला।
आंखों के सामने ही कम तौल िदया
लौटा दिए रुपए
ग्राहक ने जब कम तौलने की शिकायत की और तौलकांटे में गड़बड़ी उजागर की तो दुकानदार को घी वापस लेकर रुपए लौटाने पड़े।
कांटों की चेकिंग कर करेंगे कार्रवाई
बाट और इलेक्ट्रॉनिक कांटों से गड़बड़ी करने वाले दुकानदारों पर कार्रवाई करेंगे। तराजू, बाट और इलेक्ट्रॉनिक कांटों की चेकिंग के लिए हमारी टीम दुकानों पर जाती है। गड़बड़ी पाए जाने पर कार्रवाई भी की गई है। - पंकज कनोड़िया, नापतौल निरीक्षक
इलेक्ट्रॉनिक तौलकांटे में अलग से स्टील की एक ट्रे और उसके ऊपर स्टील का डिब्बा रखने के लिए होता है। इसके अलावा तौलने से पहले मीटर को शून्य करना होता है। काटा शून्य किए बगैर ही दुकानदार सामान तौल रहे हैं। बाजार में घी 380 से 400 रुपए किलो है। मावा भी महंगा है। महंगे खाद्य पदार्थों में दुकानदार कलाकारी कर उपभोक्ताओं को ठग रहे हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva unk unk mai_Deva hne_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva